A Bizottság határozata
(2003. szeptember 8.)
a szőlőterületekre vonatkozó időközi statisztikai felmérések adatainak gépi olvasásra alkalmas formába történő átírására vonatkozó kód és egységes szabályok megállapításáról
(az értesítés a C(2003) 3191. számú dokumentummal történt)
(EGT vonatkozású szöveg)
(2003/654/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2329/98/EK rendelettel [1] módosított, a szőlőterületek statisztikai felméréseiről szóló, 1979. február 5-i 357/79/EGK tanácsi rendeletre [2], és különösen annak 5. cikke (6) bekezdésére és 6. cikke (7) bekezdésére,
mivel:
(1) a szőlőterületekre vonatkozó időközi statisztikai felmérések adatainak gépi olvasásra alkalmas formába történő átírására vonatkozó kód és egységes szabályok megállapításáról szóló 1980. július 8-i 80/765/EGK bizottsági határozatot [3] több ízben [4], lényegesen módosították; az átláthatóság és ésszerűség céljából ezt a határozatot egységes szerkezetbe kell foglalni.
(2) A 357/79/EGK rendelet előírja a tagállamok számára, hogy a szőlőterületekre vonatkozó időközi felmérések eredményeit földrajzi területi egységekre bontott táblázatokban nyújtsák be a Bizottságnak, amelyeket a 8. cikkben megállapított eljárásnak megfelelően az Agrárstatisztikai Állandó Bizottság véleménye alapján, bizottsági határozat határoz meg.
(3) Azoknak a tagállamoknak, amelyek felméréseiket elektronikusan dolgozzák fel, eredményeiket gépi olvasásra alkalmas módon kell benyújtaniuk a Bizottságnak. Az felmérések eredményeinek továbbításai kódjait is a 357/79/EGK rendelettel összhangban kell meghatározni.
(4) Gyakorlati okokból a tagállamoknak a 357/79/EGK rendelet 6. cikkében említett adatokat is gépi olvasásra alkalmas módon kell továbbítaniuk.
(5) Az e határozatban előírt intézkedések összhangban vannak az Agrárstatisztikai Állandó Bizottság véleményével.
ELFOGADTA EZT A HATÁROZATOT:
1. cikk
A 357/79/EGK rendelet 5. és 6. cikkében előírt adatok benyújtásának gépi olvasásra alkalmas formája - a felmérési információikat elektronikusan feldolgozó tagállamok esetében - a mágnesszalag.
2. cikk
A 357/79/EGK rendelet 5. és 6. cikkében előírt adatok kódjaira és a mágnesszalagra történő átírásukra vonatkozó szabályokat e határozat I. és II. melléklete határozza meg.
3. cikk
A 80/765/EGK határozat hatályát veszti.
A hatályon kívül helyezett határozatra való hivatkozásokat az e határozatra való hivatkozásoknak kell tekinteni és azokat a IV. melléklet megfelelési táblázatával összhangban kell értelmezni.
4. cikk.
Ennek a határozatnak a tagállamok a címzettjei.
Kelt Brüsszelben, 2003. szeptember 8-án.